laion/Wikipedia-Exotic huggingface dataset:
קוראנט

קוראנט (בצרפתית: Courante; באיטלקית: Corrente; מילולית: ריצה) הוא ריקוד צרפתי, שהיה נפוץ ביותר בחוגי האריסטוקרטיה בזמנו של לואי ה-14. הטמפו של ריקוד זה מהיר, משקלו משולש, והוא מתחיל על פי רוב בקדמה של שמינית (כשהמשקל הוא 3/2) או חלק שש-עשרה (כשהמשקל הוא 3/4). המלחינים הגדולים של המאה ה-17 והמאה ה-18 רובם ככולם כתבו קוראנטים, על פי רוב במסגרת הסוויטה. הקוראנטים הופיעו בגוונים רבים ובתבניות שונות. מדיה וקבצים בנושא קוראנט בוויקישיתוף קוראנט, באתר אנציקלופדיה בריטניקה (באנגלית) ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
צפע מזרחי

צפע מזרחי (שם מדעי: Macrovipera lebetina) הוא נחש ארסי בסוג צפע גדול ממשפחת הצפעיים, המצוי מצפון אפריקה ובחלקים נרחבים מהמזרח התיכון ועד חבל קשמיר במזרח. קיימים חמישה תת-מינים. זהו הצפע הגדול ביותר באירופה המגיע לאורך מקסימלי של 160 ס"מ, ולמשקל מקסימלי של 2.7 ק"ג, אם כי האורך הממוצע נע בין 80–100 ס"מ. קיימים קצת הבדלים באורך הנחשים בין תת-המינים השונים, הנקבה לרוב גדולה מן הזכר. הראש רחב ובצורת משולש ונפרד מהצוואר והחוטם מעוגל ופחוס. הגוף עבה וצבעו אפור בהיר, אך גם קיימים פרטים בצבע אפור-ירוק, בז', אפור-צהבהב, חאקי או חום-אדמדם. הצפע המזרחי נפוץ באלג'יריה, תוניסיה, קפריסין, טורקיה, סוריה, עיראק, איראן, בקווקז, ארמניה, גאורגיה, דאגסטן, אזרבייג'ן, טורקמניסטן, אוזבקיסטן, קזחסטן, טג'יקיסטן, אפגניסטן, פקיסטן וחבל קשמיר. בעבר היה נפוץ גם בצפון ישראל, אך הוא נכחד בתחילת המאה ה-20. הצפע המזרחי מעדיף אזורים חמים ויבשים עם מעט צמחייה, כמו מורדות הרים ומישורי כורכר. לרוב הם נמצאים במורדות הרים שמשתפלים למקורות מים. הוא שכיח גם באזורי כרמים ושדות חקלאיים. הוא מצוי באזורים הרריים עד לגובה של 1,500 מטר, כאשר השיא היה פרט שנמצא בגובה מעל 2,000 מטר. הנחש חי לרוב על הקרקע, אך מסוגל לטפס על שיחים ועצים נמוכים. בפרטים החיים באזורי הרים נצפתה הגירה, בקיץ הנחשים היו נפוצים באזורי נקיקים ובחורף באזורים סלעיים חשופים. בחורף הנחש בתרדמת למשך 2 עד 6 חודשים. הצפע המזרחי ניזון בעיקר מיונקים קטנים כמו עכברים, עכברושים וארנבות קטנות, אך גם מציפורים, צפרדעים, לטאות ונחשים קטנים יותר. אויביו העיקריים הם בעיקר הנמיה, גירית הדבש (נדירה ביותר בישראל אך קיימת), אפעה קריני, קוברה כספית, הדיה מצויה, כוח אפור, עקב עיטי ולעיתים אף שועלים. הנקבות מטילות כ-14–20 ביצים בין אמצע מאי עד סוף יוני ואף עד לאוגוסט, תלוי בתת-מין. לאחר כחודש עד חודשיים הביצים בוקעות מהן יוצאים נחשים צעירים בעלי אורך של 15 עד 20 ס"מ. ערך מורחב – ארס הכשה של הצפע המזרחי מחייבת קבלת טיפול ומתן נסיוב נגד ארס מתאים. חומרת ההכשה תלויה במספר גורמים כמו גודל הנחש, העונה, הטמפרטורה ואזור ההכשה. מקרי מוות מהכשות מין זה הם נדירים יחסית, ומתרחשים לרוב במקרים בהם לא ניתן כל טיפול או במקרים בהם תהיה תגובה אלרגית חמורה לארס. אולם, הכשה עלולה לגרום לדימום, נקרוזה ואף עלולה להסתיים בכריתת הגף הנפגע. Macrovipera lebetina cernovi - נפוץ באירן, טורקמניסטן, אפגניסטן ופקיסטן Macrovipera lebetina lebetina - נפוץ בקפריסין Macrovipera lebetina obtusa - נפוץ בטורקיה, סוריה, עיראק, הקווקז, אזרבייג'ן, דאגסטן, אירן, אפגניסטן ופקיסטן Macrovipera lebetina transmediterranea - נפוץ באלג'יריה ותוניסיה Macrovipera lebetina turanica - נפוץ בטורקמניסטן, טג'יקיסטן, אוזבקיסטן, קזחסטן, אפגניסטן ופקיסטן מדיה וקבצים בנושא צפע מזרחי בוויקישיתוף צפע מזרחי, באתר ITIS (באנגלית) צפע מזרחי, באתר NCBI (באנגלית) צפע מזרחי, באתר Animal Diversity Web (באנגלית) צפע מזרחי, באתר האנציקלופדיה של החיים (באנגלית) צפע מזרחי, באתר GBIF (באנגלית) צפע מזרחי באתר הרשימה האדומה של IUCN
דניס מרקונטו

דניס מרקונטו (באיטלקית: Denis Marconato; נולד ב-29 ביולי 1975 בטרוויזו) הוא כדורסלן איטלקי המשחק בעמדת הסנטר בקבוצת דינמו סאסארי. מרקונטו נחשב לאחד מטובי שחקני ההגנה באירופה בתקופתו.[דרוש מקור] מרקונטו הצטרף למחלקת הנוער של מועדון בנטון טרוויזו בשנת 1990, וזכה עם המועדון בשלוש אליפויות ליגת הנוער בין 1991 ל-1994. הוא ערך את הופעת הבכורה שלו בקבוצה הבוגרת של בנטון בסרייה א' בעונת 1993/1994, אך לא מצא לבסוף מקום בסגל הקבוצה. הוא הושאל לעונה אחת לפלור פאדובה, שם הפגין כישרון רב. הוא חזר לבנטון טרוויזו בעונת 1996/1997, והמאמן מייק ד'אנטוני נתן לו הפעם תפקיד גדול יותר בקבוצה. בעונה זו הוא זכה עם בנטון באליפות איטליה הראשונה שלו, ונבחר גם ל-MVP של הסופר קאפ האיטלקי לשנת 1997. ב-1999 הוא זכה עם קבוצתו בגביע ספורטה, וב-2000 זכה עמה בגביע האיטלקי ונבחר ל-MVP של הטורניר. בשנים שלאחר מכן זכה מרקונטו עם בנטון בשתי אליפויות איטליה נוספות (2002 ו-2003), שלושה גביעים איטלקיים נוספים (2003, 2004 ו-2005) והיה שותף בכיר לשתי העפלות לפיינל פור היורוליג, בשנים 2002 ו-2003. בעונתו האחרונה בטרוויזו כיהן מרקונטו כקפטן הקבוצה. בקיץ 2005 עבר מרקונטו לקבוצת ברצלונה מהליגה הספרדית, יחד עם חברו האיטלקי ג'יאנלוקה באזילה. עם ברצלונה הוא הופיע בפיינל פור היורוליג ב-2006, וזכה בגביע המלך הספרדי ב-2007. בעונת 2008/2009 עבר מרקונטו לקבוצה הספרדית ברוז'ה GBC. בעונה שלאחר מכן הוא חזר לאיטליה והצטרף למונטפסקי סיינה, עמה זכה פעם נוספת בסופר קאפ האיטלקי. בצעירותו שיחק מרקונטו באליפות אירופה עד גיל 20 ב-1994, ובאליפות אירופה עד גיל 22 ב-1996. מכאן ואילך הוא היה אחד מהשחקנים החשובים והמובילים בנבחרת הבוגרת של איטליה. ההישגים הבולטים שלו עם הנבחרת היו הזכייה באליפות אירופה בכדורסל ב-1999, הזכייה במדליית הכסף באליפות של 1997 ובמדליית הארד באליפות שנערכה ב-2003; וכן הזכייה במדליית הכסף באולימפיאדת אתונה ב-2004. בנוסף, מרקונטו השתתף עם נבחרת איטליה באליפויות אירופה בשנים 2005 ו-2007, ובאליפות העולם בכדורסל בשנת 2006. מדיה וקבצים בנושא דניס מרקונטו בוויקישיתוף פרופיל אולימפי, באתר olympedia.org פרופיל, באתר eurobasket פרופיל, באתר פיב"א פרופיל, באתר היורוליג פרופיל, באתר ליגת העל הספרדית בכדורסל (בספרדית) דף השחקן באתר היורוליג סטטיסטיקות קריירה באתר Basketpedya
עומאן במשחקים האולימפיים

עומאן משתתפת במשחקים האולימפיים מאז אולימפיאדת לוס אנג'לס (1984). היא מעולם לא השתתפה באולימפיאדת חורף. עד כה, אף ספורטאי עומאני לא זכה במדליה אולימפית, ורובם היו רחוקים מהישגים של ממש. להישג הגבוה ביותר באולימפיאדת בייג'ינג (2008) הגיע עבדאללה אל-סולי, שסיים במקום ה-48 בריצת 100 מטר (מתוך 80 מתחרים). במשחקים אלה הייתה האתלטית בותאינה אל-יקובי לאישה הראשונה שמייצגת את עומאן במשחקים, לאחר שבשש האולימפיאדות הקודמות ייצגו את המדינה גברים בלבד. עומאן במשחקים הפאראלימפיים עומאן במשחקים האולימפיים לנוער מדיה וקבצים בנושא עומאן במשחקים האולימפיים בוויקישיתוף הוועד האולימפי של עומאן באתר המועצה האולימפית של אסיה
קולט (פירושונים)

האם התכוונתם ל... קולט – חברה אמריקאית לייצור אקדחים ונשק חם קולט (סופרת) – סופרת צרפתיה קולט (סוג) – Colletes, סוג של דבורים יחידאיות קולט שמש – חלקו של דוד שמש המשמש להמרת אנרגיית האור לחום, לחימום מים שול קולט – רשת בתי ספר יהודיים חילוניים, שפעלה בפולין בין שתי מלחמות העולם האריס דנסקומב קולט – ארכאולוג אמריקאי שחפר בארץ ישראל בשנות ה-30 (1901-1973) טוני קולט – שחקנית קולנוע אוסטרלית ליאל קולט – זמרת ישראלית סמואל קולט – ממציא האקדח התופי ומייסד חברת "קולט" קולט (סרט) – סרט קולנוע משנת 2018 בכיכובה של קירה נייטלי קולת קלט
רזולוציה (פירושונים)

האם התכוונתם ל... רזולוציה – במונח שפירושו כושר הפרדה או כושר הבחנה רזולוציה אופטית – היכולת של מערכת להבחין בפריטים המגיעים אליה בצורה אלקטרומגנטית, על ידי מערכת אופטית רזולוציה (אלגברה) – במתמטיקה, סדרה של מודולים, עם העתקות ביניהם, המייצגת מודול נתון
שם המשחק

האם התכוונתם ל... שם המשחק (ירחון) – ירחון ספורט ישראלי שם המשחק (סרט, 1987) – מותחן פסיכולוגי משנת 1987 שם המשחק (סרט, 2009) – סרט קולנוע משנת 2009 שם המשחק (סדרת טלוויזיה) – סדרת טלוויזיה בהפקת ה-BBC משנת 2003 שם המשחק (סדרת טלוויזיה אמריקאית) – סדרת טלוויזיה בהפקת רשת NBC ששודרה בין השנים 1968-1971
תקלה היימנות (פירושונים)

האם התכוונתם ל... תקלה היימנות – נזיר אתיופי בן המאה ה-13 מארה תקלה היימנות, קיסר אתיופיה – קיסר אתיופיה בן המאה ה-10 תקלה היימנות הראשון, קיסר אתיופיה – קיסר אתיופיה בתחילת המאה ה-18 תקלה היימנות השני, קיסר אתיופיה – קיסר אתיופיה במאה ה-18 תקלה היימנות מגונדר – קיסר אתיופיה בשנים 1788-1789, שקבע את ארמונו בעיר גונדר תקלה היימנות (מלך גוג'אם) – מלך גוג'ם במאה ה-19
שדולה

האם התכוונתם ל... שדולה (הכנסת) – קבוצה של חברי כנסת שהתאגדה לשם קידומו של רעיון מסוים שדלנות – פעילות שמטרתה להשפיע על החלטות של גופי שלטון, ובפרט הממשלה והפרלמנט קבוצת אינטרס – ארגון שמטרתו להשפיע על החלטות המתקבלות על ידי הרשויות.
אפנצל

אפנצל (בגרמנית: Appenzell) היא בירתו של קנטון אפנצל אינר-רודן (Appenzell Innerrhoden), הקנטון הקטן ביותר בשווייץ. העיירה אפנצל שוכנת מדרום לאגם קונסטנץ וייחודה בבתי העץ המעוטרים בציורי קיר. לאפנצל אין עירייה משלה. בעיירה התגורר הסאטיריקן הישראלי אפרים קישון בשנותיו האחרונות, עד למותו בשנת 2005. מדיה וקבצים בנושא אפנצל בוויקישיתוף אתר האינטרנט הרשמי של אפנצל מאיר בלייך, טיול כפרים ופרות בקנטון הקטן ביותר בשוויץ, באתר nrg‏, 7 בנובמבר 2013 יותם רגב, ‏פסטיבל סילבסטר קלאוזן בקנטון אפנצל, באתר GoTravel רוגל אלפר, הסדרה על אפרים קישון לא פותרת את התעלומות הגדולות על חייו, באתר הארץ, 15 בספטמבר 2017 ערך זה הוא קצרמר בנושא יישובים בשווייץ. אתם מוזמנים לתרום לוויקיפדיה ולהרחיב אותו.
אנרי הראשון דה מונמורנסי

אנרי הראשון דה מונמורנסי (מצרפתית: Henri Ier de Montmorency‏ 15 ביוני 1534 - 2 באפריל 1614) היה מפקד הצבא של אנרי הרביעי, מלך צרפת. דה מונמורנסי נולד באחוזת שאנטיי של בית מונמורנסי בחבל איל-דה-פראנס בצרפת כבנו של אן דה מונמורנסי שהיה מפקד הצבא של פרנסואה הראשון, אנרי השני, פרנסואה השני ושארל התשיעי מלכי צרפת. החל ב- 1563 היה מושל חבל לנגדוק ושלט בו כנסיך ריבוני. במלחמות הדת בצרפת לחם לצד אביו שתמך בקתולים וקיבל את התואר מרשל של צרפת. בשנת 1567 אחרי שאביו נהרג בקרב סן דני, ירש את תפקידו של אביו כמושל העיר קן. עם עליית קרנו של בית גיז שהיה מתנגדו של בית מומורנסי, אנרי הראשון דה מונמורנסי תמך במדיניות של פשרה בין הקתולים לבין הפרוטסטנטים. אחרי טבח ליל ברתולומאוס הקדוש (24 באוגוסט 1572) הצטרף אל כוחות הפרוטסטנטים בלנגדוק. כאשר אנרי השלישי, מלך צרפת דרש ממנו להיכנע, הוא סירב וב- 12 בינואר 1574 פתח במתקפה וכבש את הערים סנט ז'יל ואיג מורט (כיום בחבל לנגדוק-רוסיון). ב- 1576, אחרי שהובטחה לו מרקיזות סאלוצו באיטליה, הצטרף אל כוחות המלך אנרי השלישי. בגלל בגידתו בפרוטסטנטים, העיר מונפלייה מרדה בו ובמלך והוא הטיל עליה מצור (1576 - 1577). ב- 1579, אחרי מות אחיו פרנסואה דה מונמורנסי, הפך אנרי הראשון דה מונמורנסי לדוכס וירש את הנחלות ואת תוארי האצולה של אחיו. המלך, שחשש ממנו, הרחיקו מחצר המלכות והוא התגורר בלנגדוק והמשיך בתפקידו כמושל חבל ארץ זה. מאוחר יותר, הוא הפך לאחד מראשי מתנגדיה של הליגה הקתולית שנתמכה על ידי ספרד, ולחם לצדו של אנרי מלך נאווארה (לימים אנרי הרביעי, מלך צרפת) נגד הקתולים. ב- 1593, כאשר אנרי הרביעי עלה לכס המלכות, הוא מינה את אנרי הראשון דה מונמורנסי למפקד הצבא המלכותי, אך הרחיקו מחבל לנגדוק כדי להרחיב את שלטונו בחבל ארץ זה. לאנרי הראשון דה מונמורנסי היו שישה ילדים ובהם אנרי השני דה מונמורנסי (1595–1632). מדיה וקבצים בנושא אנרי הראשון דה מונמורנסי בוויקישיתוף אנרי הראשון דה מונמורנסי, באתר אנציקלופדיה בריטניקה (באנגלית)
בהוטן במשחקים האולימפיים

בהוטן השתתפה לראשונה במשחקים האולימפיים באולימפיאדת לוס אנג'לס (1984), לאחר שהוועד האולימפי שלה הוכר שנה קודם לכן על ידי הוועד האולימפי הבינלאומי. היא מעולם לא השתתפה באולימפיאדת חורף, למרות היותה מדינה הררית עם מזג אוויר אשר נוטה לעיתים קרובת להיות חורפי ומושלג. בדרך כלל, שלחה בהוטן למשחקים בהם השתתפה רק קשתים. איש מהם לא זכה במדליה אולימפית, והישגיהם היו נמוכים למדי. להישג הגבוה ביותר הגיעו טאשי פלג'ור וטשרינג צ'ודן. שניהם העפילו לשלב שמינית הגמר באולימפיאדת אתונה (2004). באולימפיאדת לונדון (2012) השתתפה לראשונה גם קלעית בהוטנית. בהוטן במשחקים האולימפיים לנוער מדיה וקבצים בנושא בהוטן במשחקים האולימפיים בוויקישיתוף הוועד האולימפי של בהוטן באתר המועצה האולימפית של אסיה IOC. "Bhutan". ערך זה הוא קצרמר בנושא ספורט. אתם מוזמנים לתרום לוויקיפדיה ולהרחיב אותו.
צימרמן

צימרמן (בכתיב לועזי: Zimmermann, לעיתים Zimmerman) הוא שם משפחה גרמני שפירושו "נגר". האם התכוונתם ל... אישים ששם משפחתם צימרמן: אודו צימרמן – מלחין, מנצח ומנהל מוזיקלי גרמני ארתור צימרמן – שר החוץ של גרמניה במהלך מלחמת העולם הראשונה בארי צימרמן – מורה ומשורר ישראלי ברנד אלואיס צימרמן – מלחין גרמני הנריקה צימרמן – עיתונאי יהודי פורטוגלי חיים צימרמן – רב אורתוכסי בארצות הברית טביאה צימרמן – ויולנית גרמנייה יארה צימרמן – דמות בדיונית בפולקלור הצ'כי ישי צימרמן – חייל צה"ל מעוטר עיטור העוז כריסטיאן צימרמן – פסנתרן פולני משה צימרמן (היסטוריון) – היסטוריון ישראלי המתמחה בהיסטוריה של גרמניה משה צימרמן (קולנוען) – חוקר קולנוע ובמאי קולנוע ישראלי עקיבא צימרמן – עיתונאי, סופר והיסטוריון ישראלי פיל צימרמן – מדען מחשבים אמריקאי, יוצר תוכנת הצפנת הדואר האלקטרוני PGP צבי צימרמן – חבר הכנסת מטעם הציונים הכלליים וגח"ל, סגן ראש עיריית חיפה ושגריר ישראל בניו זילנד רוברט אלן צימרמן – שמו המקורי של בוב דילן שרה צימרמן-גריס – מדענית ישראלית, חוקרת פתולוגיה של צמחים ובפרט תפוחי אדמה אחר: מברק צימרמן – מברק מוצפן ששלח שר החוץ של גרמניה, ארתור צימרמן, במהלך מלחמת העולם הראשונה ושכלל הצעה לכרות ברית עם מקסיקו נגד ארצות הברית. חשיפת המברק הייתה אחד הגורמים להצטרפותה של ארצות הברית למדינות ההסכמה
תת-קבוצה

בתורת הקבוצות, אומרים שקבוצה B {\displaystyle B} היא תת־קבוצה של קבוצה A {\displaystyle A} אם כל איבר של הקבוצה B {\displaystyle B} שייך גם לקבוצה A {\displaystyle A} . (בניסוח פורמלי: לכל x ∈ B {\displaystyle x\in B} מתקיים x ∈ A {\displaystyle x\in A} ). את הקשר " B {\displaystyle B} מוכלת ב־ A {\displaystyle A} " (או: B {\displaystyle B} חלקית ל־ A {\displaystyle A} , או: B {\displaystyle B} תת־קבוצה של A {\displaystyle A} , או, A {\displaystyle A} מכילה את B {\displaystyle B} ) מסמנים כך: B ⊆ A {\displaystyle B\subseteq A} , והוא מכונה יחס ההכלה. הקבוצה הריקה היא קבוצה חלקית לכל קבוצה נתונה. זאת מכיוון שלא קיים בקבוצה הריקה איבר שלא נמצא בקבוצה הנתונה (הטענה נכונה באופן ריק כיוון שלקבוצה הריקה אין איברים כלל). ליחס ההכלה המאפיינים הבאים: "רפלקסיביות": כל קבוצה היא תת־קבוצה של עצמה (ובמילים שקולות: כל קבוצה מוכלת בעצמה, או: כל קבוצה היא חלקית לעצמה). "טרנזיטיביות": אם הקבוצה A {\displaystyle A} היא תת־קבוצה של הקבוצה B {\displaystyle B} והקבוצה B {\displaystyle B} היא תת־קבוצה של הקבוצה C {\displaystyle C} , אזי הקבוצה A {\displaystyle A} היא גם תת־קבוצה של הקבוצה C {\displaystyle C} (בניסוח פורמלי: אם A ⊆ B {\displaystyle A\subseteq B} וגם B ⊆ C {\displaystyle B\subseteq C} אז A ⊆ C {\displaystyle A\subseteq C} ). אם כן, יחס ההכלה הוא יחס סדר חלקי: הוא רפלקסיבי, אנטיסימטרי חלש וטרנזיטיבי. היחס אינו שלם: כי יש זוגות של קבוצות (כמו קבוצת הגברים וקבוצת הישראלים, או הקבוצה { 1 , 2 } {\displaystyle \{1,2\}} והקבוצה { 2 , 3 } {\displaystyle \{2,3\}} ) שאף אחת מהן אינה מכילה את רעותה. באמצעות יחס ההכלה ניתן להגדיר את יחס השוויון בין קבוצות; אומרים שהקבוצה A {\displaystyle A} שווה לקבוצה B {\displaystyle B} אם ורק אם הקבוצה A {\displaystyle A} מכילה את הקבוצה B {\displaystyle B} וגם הקבוצה B {\displaystyle B} מכילה את הקבוצה A {\displaystyle A} . (בכתיב פורמלי: A = B ⟺ B ⊆ A ∧ A ⊆ B {\displaystyle A=B\iff B\subseteq A\land A\subseteq B} ). באמצעות יחס ההכלה ויחס השוויון ניתן להגדיר יחס נוסף; כאשר הקבוצה A {\displaystyle A} מכילה את הקבוצה B {\displaystyle B} אך אינה שווה לה (יש איבר בקבוצה A {\displaystyle A} שהוא אינו איבר בקבוצה B {\displaystyle B} , ובניסוח פורמלי B ⊆ A {\displaystyle B\subseteq A} וגם B ≠ A {\displaystyle B\neq A} ), נאמר שהקבוצה A {\displaystyle A} מכילה ממש את הקבוצה B {\displaystyle B} , או במילים שקולות: הקבוצה B {\displaystyle B} היא חלקית ממש לקבוצה A {\displaystyle A} . יחס זה מסמנים B ⊂ A {\displaystyle B\subset A} . (בכתיב פורמלי: B ⊂ A ⟺ B ⊆ A ∧ B ≠ A {\displaystyle B\subset A\iff B\subseteq A\land B\neq A} ). הסימון ⊂ {\displaystyle \subset } עשוי להטעות: בעוד שכאן (ובמרבית הספרים והמאמרים המודרניים) מציינים ⊆ {\displaystyle \subseteq } ו־ ⊂ {\displaystyle \subset } הכלה ו"הכלה ממש" בהתאמה, יש ספרים שבהם משתמשים בסימונים ⊂ {\displaystyle \subset } ו־ ⊊ {\displaystyle \subsetneq } לאותן מטרות, בהתאמה. מונחים בתורת הקבוצות מדיה וקבצים בנושא תת-קבוצה בוויקישיתוף תת-קבוצה, באתר MathWorld (באנגלית) או במילים שקולות: הקבוצה B {\displaystyle B} היא חלקית לקבוצה A {\displaystyle A} , או: הקבוצה B {\displaystyle B} מוכלת בקבוצה A {\displaystyle A} , או: הקבוצה A {\displaystyle A} מכילה את הקבוצה B {\displaystyle B}
גרארדוס מרקטור

גרארדוס מרקטור (בהולנדית: Gerard Mercator;‏ 5 במרץ 1512 – 2 בדצמבר 1594) גאוגרף פלמי שמצא דרך לתיאור של הגלובוס על פני מפה שטוחה – היטל מרקטור. שמו מרקטור (הסוחר) נגזר מעיסוקו בהכנת מפות לסוחרים שהפליגו באוקיינוס. שמו כנראה היה חרארד קרמר (סוחר) והשם מרקטור הוא הגרסה הלטינית לשם קרמר. מפת העולם של מרקטור שורטטה ב-1569. המפה מראה את צורת היבשות הנכונה אך מעוותת את שטחיהן, זאת בשונה ממפת פיטרס ששורטטה ב-1973 על ידי ארנו פיטרס ואשר מעוותת את צורת היבשות אך שומרת על ממדיהן האמיתיים. גדולת המפות שלו היא בכך שהן שומרות על הזוויות והצורות מהשטח למפה. תכונה זו חשובה לימאים – מודדים את האזימוט מהמוצא אל היעד על גבי המפה, ושטים לאורך אזימוט זה עד ליעד (נתיב זה אינו הקצר ביותר). מרקטור שירטט מספר רב של מפות, בהן מפת ארץ ישראל ב-1537 ומפת פלנדריה ב-1540. הוא גם אימץ את המילה "אטלס" לשם תיאור אוסף של מפות. הדום הקרח מרקטור בארץ גרהאם שבאנטארקטיקה נקרא על שמו. מדיה וקבצים בנושא גרארדוס מרקטור בוויקישיתוף גרארדוס מרקטור, באתר פרויקט הגנאלוגיה במתמטיקה גרארדוס מרקטור, באתר MacTutor (באנגלית) מפות מרקטור, אוסף המפות ע"ש ערן לאור הספרייה הלאומית גרארדוס מרקטור, באתר "Find a Grave" (באנגלית) גרארדוס מרקטור, באתר אנציקלופדיה בריטניקה (באנגלית) הדום הקרח מרקטור באתר הסקר הגאולוגי של ארצות הברית
עמותת אופנים

עמותת אופנִים היא עמותה הפועלת להענקת שוויון הזדמנויות בחינוך לילדים ביישובי הפריפריה בישראל. עקרון הפעולה המרכזי של העמותה הוא העברת פעילויות העשרה לימודית וחינוכית מעבר לחינוך הפורמלי שהם מקבלים. פעילויות ההעשרה מתבצעות תוך הגעה אל מקום המגורים של הילדים, המרוחקים ממרכזי הערים, זאת באמצעות מעבדות ניידות המותקנות על גבי אוטובוסים ייעודיים, אשר עוצבו במיוחד למטרה זו וצוידו במחשבים, ריהוט ואמצעי עזר נוספים להוראה. העמותה הוקמה בשנת 2004 על ידי ד"ר חיים דהאן, יזם יליד העיר באר שבע. באספה הכללית של העמותה חברים בהתנדבות 21 איש, ביניהם יורם "יה-יה" יאיר (אלוף במילואים), יגאל בן-שלום (בעבר מנכ"ל המוסד לביטוח לאומי), וכן בכירים בהווה ובעבר במוסדות שונים ובתחום ההייטק והיזמות. יו"ר העמותה הוא עודד הדומי והמנכ"ל הוא אלי דרור. פעילות עמותת אופנים נפרשת על פני מעל 40 נקודות יישוב בצפון הארץ ובדרומה. בדרום הארץ הפעילות מתקיימת בין היתר בנווה מדבר, שדות נגב, מרחבים, אל קסום, שפיר, קריית גת ואופקים. בצפון הארץ הפעילות מתקיימת בין היתר בעפולה, מגדל העמק, פרדס חנה-כרכור, גבעת עדה, עמק יזרעאל, טבריה, מרום הגליל, משגב, קריית שמונה, עכו וצפת. המשתתפים בפעילויות מגיעים בדרך כלל מחתך סוציו-אקונומי נמוך, וכן מקרב המגזר הערבי והבדואי. פעילויות העמותה בתחומי מדע וטכנולוגיה, המתקיימות אחת לשבוע, כוללות הרצאות, לימוד מונחה והתנסות אישית. בנוסף, מקיימת העמותה פעילויות חשיפה שמטרתן לחשוף את הילדים ובני הנוער למקורות חינוך חיצוניים. במסגרת זו מגיעות קבוצות לימוד ליחידה של נוער שוחר מדע בטכניון ומשתתפות בסדנאות המדע והטכנולוגיה (12 מפגשים, אחת לשבוע). כמו כן נערכים ביקורים באוניברסיטאות, מפעלים ומוזיאונים. לאופנים "תו מידות לאפקטיביות" משנת 2011 המוענק על ידי ארגון "מידות". בשנת 2009 זכתה עמותת אופנים בפרס "מגן שר הרווחה והשירותים החברתיים" לעמותות ולמתנדבים מצטיינים, אשר הוענק על ידי השר יצחק הרצוג כהוקרה על פועלה של העמותה במהלך השנים האחרונות. בשנת 2014 הוענק אות התורם האפקטיבי בישראל למייסד ונשיא עמותת אופנים ד"ר חיים דאהן. בשנת 2019 הוענק לארגון מעמד מייעץ לאו״ם. אתר האינטרנט הרשמי של עמותת אופנים דף הפייסבוק של עמותת אופנים - הזדמנות שווה לדור הבא עמותת אופנים ביוטיוב אתר אגודת הידידים של העמותה בארצות הברית (באנגלית) כתבה אודות עמותת אופנים (אורכב 15.06.2020 בארכיון Wayback Machine), חדשות ערוץ 2 כתבה אודות עמותת אופנים בערוץ 10 כתבה בתוכנית "העולם הבוקר" בערוץ 2 מיהם התורמים והעמותות המשפיעים ביותר בישראל? (2014 ,וואלה) שני קיהן, "באתי לתרום שנה ויצא שקיבלתי המון בחזרה", באתר ynet, 27 באוגוסט 2012 כתבה בעיתון "זמן איילון", מרץ 2012 היחידה לנוער שוחר מדע וטכנולוגיה, ‏16-2-22
אליפות העולם בכדורסל 2010

אליפות העולם בכדורסל לשנת 2010, הידועה גם בשם מונדובאסקט 2010 היה טורניר כדורסל בינלאומי שנערך בטורקיה בתאריכים 28 באוגוסט-12 בספטמבר, אורגן על ידי התאחדות הכדורסל הבינלאומית, איגוד הכדורסל הטורקי והוועדה המארגנת. בפעם השלישית מאז האליפות שנערכה ב-1986 השתתפו בטורניר 24 נבחרות. כתוצאה מכך, שלב הבתים של התחרות נערך בארבע ערים שונות (קייסרי, איסטנבול, אנקרה ואיזמיר), כאשר שלבי הגמר נערכו בעיר איסטנבול. הגרלת הבתים נערכה ב-15 בדצמבר 2009 באיסטנבול. 24 הקבוצות הוגרלו לארבעה בתים בני שש קבוצות כל אחד. ארבע הראשונות בכל בית העפילו לשלב שמינית הגמר. משלב זה ההתמודדות המשיכה בשיטת נוק אאוט. טורקיה העפילה לתחרות באופן אוטומטי כמארחת. ארצות הברית העפילה לתחרות בעקבות זכייתה בטורניר הכדורסל באולימפיאדת בייג'ינג 2008. 6 הנבחרות שסיימו ראשונות באליפות אירופה בכדורסל 2009 : ספרד, סרביה, יוון, סלובניה, צרפת וקרואטיה. 4 הנבחרות שסיימו ראשונות באליפות אמריקה בכדורסל 2009 : ברזיל, פוארטו ריקו, ארגנטינה וקנדה. 3 הנבחרות שסיימו ראשונות באליפות אסיה בכדורסל 2009 : איראן, סין וירדן. 3 הנבחרות שסיימו ראשונות באליפות אפריקה בכדורסל 2009 : אנגולה, חוף השנהב ותוניסיה. 2 הנבחרות שסיימו ראשונות באליפות אוקיאניה בכדורסל 2009 : ניו זילנד ואוסטרליה. 4 נבחרות שהוזמנו לטורניר על ידי פיב"א : גרמניה, לבנון, ליטא ורוסיה. 24 הנבחרות חולקו ל-4 בתים. הנבחרות סווגו לשישה דרגים כך שבכל בית תהיה נציגות לנבחרת אחת מכל דרג. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. ארגנטינה לואיס סקולה ליטא לינאס קלייזה ארצות הברית קווין דוראנט טורקיה הידו טורקוגלו סרביה מילוש תאודסיץ' מדיה וקבצים בנושא אליפות העולם בכדורסל 2010 בוויקישיתוף
מייקל פוקס

מייקל (מיכאל) פוקס (8 במרץ 1934 – 9 במאי 2009) היה עורך דין ישראלי יליד בריטניה, ממייסדי הרצוג, פוקס, נאמן ושות'. פוקס נולד בלונדון, בנם של פרדה וסם פוקס. ב-1958 השלים לימודי משפטים בקינגס קולג' שבאוניברסיטת לונדון וב-1959 הקים משרד עורכי דין, "פוקס וגיבונס", שהיה למשרד מוכר ומצליח. ב-1968 עזב את לונדון ועלה לישראל יחד עם אשתו. פוקס התמחה במשרד עורכי הדין "סלומון-ליפשיץ" שבחיפה וב-1969 קיבל רישיון לעסוק בעריכת דין בישראל. ב-1972 הוא וחברו אלוף חיים הרצוג (לימים נשיא המדינה) צירפו את פרופ' יעקב נאמן (לימים שר האוצר והמשפטים) והשלושה ייסדו את משרד עורכי הדין הרצוג, פוקס, נאמן ושות'. פוקס היה יו"ר אגודת הידידות ישראל-בריטניה. ב-2003 קיבל ממלכת אנגליה את עיטור הכבוד "חבר במסדר האימפריה הבריטית" (MBE), זאת בשל תרומתו ליחסים בין ישראל לבריטניה. פוקס כתב טור חודשי למהדורה באנגלית של עיתון "הארץ". ב-2007 הוציא לאור ספר ובו אוסף הטורים. פוקס התנדב לצה"ל בגיל 34, כאשר עלה ארצה ואף נלחם במלחמת יום הכיפורים. הוא אהב כתיבה, גולף, סקי ומוזיקה. הוא נפטר בגיל 75 לאחר מחלה קשה. היה נשוי לשילה פוקס (עורכת דין) ולזוג לא היו ילדים. פוקס התגורר בהרצליה, בה גם נקבר. עורך הדין מייקל פוקס הלך לעולמו בגיל 75, גלובס מייקל פוקס באתר הרצוג, פוקס, נאמן ושות' Fox & Gibbons, מוזג לתוך פירמת Denton Wilde Sapte Israel, Britain and the Commonwealth Association Mountains and Molehills, Essays 2003-2007, Weill Publishers
פרננדו מוריינטס

פרננדו מוריינטס סאנצ'ס (בספרדית: Fernando Morientes Sánchez; נולד ב-5 באפריל 1976) הוא כדורגלן עבר ספרדי, וכיום מאמן כדורגל. מוריינטס החל את הקריירה שלו עם קבוצת אלבסטה ב-1993, לפני שעבר לריאל סרגוסה ב-1995. הוא הצטרף לריאל מדריד בקיץ 1997 ונשאר במועדון עד שעבר לליברפול בינואר 2005 תמורת סכום של 6.3 מיליון פאונד, חוץ מעונת 2003/2004 שבה שיחק במונקו. מוריינטס עשה את בכורתו בקבוצה האנגלית במשחק כנגד מנצ'סטר יונייטד וכבש את שערו הראשון בליבפרול מול צ'רלטון אתלטיק ב-1 בפברואר 2005 בניצחון 1–2. אף על פי שליברפול זכתה בליגת האלופות ב-2005, הוא לא יכול היה להשתתף בזכייתה מכיוון שכבר שותף בטורניר עם ריאל מדריד. מוריינטס לא הצליח להסתגל לסגנון המשחק האנגלי, וכך הבקיע רק 3 שערים בעונת 2004/2005. בתום עונת 2005/2006 הועבר לוולנסיה בתמורה ל-3 מיליון פאונד. בזכות הצלחתו המחודשת בוולנסיה, זומן מחדש לנבחרת הספרדית. עונת 2007/2008 הייתה מאכזבת מבחינה קבוצתית אך מוצלחת מבחינה אישית, שכן הצליח להבקיע שישה שערים ב-9 הופעות, עד שבדצמבר 2007 נפצע, ומשום כך הושבת לשלושה חודשים. מוריינטס הופיע בנבחרת ספרד 47 פעמים בהן כבש 27 שערים. הוא שיחק עם הנבחרת במונדיאל 1998, בו כבש שני שערים, ובמונדיאל 2002, בו כבש שלושה שערים. הוא שיחק גם ביורו 2000. ב-31 באוגוסט 2010 הודיע מוריינטס כי הוא פורש מכדורגל. הוא אמר גם שהוא רוצה לבלות יותר זמן עם משפחתו. בנוסף החליט להיות פרשן בערוץ הספורט הספרדי. בינואר 2015 חזר השחקן במפתיע מפרישה וחתם על חוזה בקבוצה החובבנית הספרדית סנטה אנה. לאחר כמה חודשים פרש. באוקטובר 2015 חתם מוריינטס על חוזה אימון בקבוצת פואנלברדה הספרדית ופוטר בפברואר 2016. אליפות ספרד: 2000/2001, 2002/2003 סופר-קאפ ספרדי: 1997, 2001 אליפות צרפת: 2009/2010 ליגת האלופות: 1997/1998, 1999/2000, 2001/2002 גביע טויוטה: 1998, 2002 סופר קאפ אירופאי: 2002 מדיה וקבצים בנושא פרננדו מוריינטס בוויקישיתוף פרננדו מוריינטס, באתר Transfermarkt פרננדו מוריינטס, באתר Fussballdaten.de (בגרמנית) פרננדו מוריינטס, באתר Soccerway פרננדו מוריינטס, באתר BDFutbol פרננדו מוריינטס, באתר WorldFootball.net פרננדו מוריינטס, באתר National Football Teams פרננדו מוריינטס, באתר FootballDatabase.eu פרופיל המאמן, באתר Transfermarkt משחקן לפרשן: פרננדו מוריינטס פרש מכדורגל, באתר ONE‏, 31 באוגוסט 2010 ערך זה הוא קצרמר בנושא כדורגלנים ספרדים. אתם מוזמנים לתרום לוויקיפדיה ולהרחיב אותו.